# Hemijska industrija

Rafinerija nafte u Luizijani - primer hemijske industrije
**Hemijska industrija** ili **kemijska industrija**, je grana industrije koja hemijskim putem prerađuje biljne, životinjske i mineralne sirovine, kao i razne otpatke. Ima izuzetno širok spektar delovanja i obuhvata većinu grana industrije, služeći se njihovim sirovinama.

Hemijska industrija, posebno teška, veliki je zagađivač životne sredine. Ona obuhvata emisiju najviše toksičnih materija, prvenstveno amonijaka, hlorovodonika, fosforne kiseline, metanola, toluena, sumporne kiseline, sumpor-monooksida, metiletil-ketona, hlora, metilen-hlorida i trihloretana. Proizvođači su dužni da prate i kontrolišu toksične emisije u skladu sa zakonskim propisima i standardima. Međunarodna organizacija za standardizaciju (ISO) je objavila serije standarda za rad i upravljanje proizvodnjom, kao i zaštitu životne sredine uopšte.

## Podela

Hemijska industrija se može podeliti na sledeći način:

* Teška hemijska industrija je grana teške industrije
	+ Organska hemijska industrija
		- Industrija plastičnih masa i sintetičkih smola
		- Industrija veštačkih vlakana
		- Industrija sintetičkog kaučuka
		- Industrija boja i lakova
	+ Neorganska (bazna) hemijska industrija
		- Industrija poljoprivrednih hemikalija
		- Industrija neorganskih kiselina
		- Industrija sode
* Laka hemijska industrija
	+ Industrija hemijskih proizvoda
	+ Farmaceutska industrija
	+ Kozmetička industrija

## Teška hemijska industrija

Podgrana hemijske industrije, teška hemijska industrija se deli na proizvodnju organskih i neorganskih hemijskih materija. Organska jedinjenja sadrže atom ugljenika, a neorganska ne sadrže. Koriste se sirovine koje su često otpaci drugih industrija, sirovine biljnog i životinjskog porekla, uključujući naftu, gas i ugalj. Neorganska hemija koristi sirovine mineralnog porekla, od kojih se proizvedu supstance koji daljom proizvodnjom postaju sredstva za zaštitu bilja, veštača i đubriva, boje, lakovi, emajl, firnajz i sl. Proizvodi organske hemije su osnova u proizvodnji veštačkih vlakana, plastičnih masa, lake hemijske industrije i farmaceutike.

## Laka hemijska industrija

Ova podgrana obuhvata proizvodnju sredstava za ličnu higijenu, lekova i hemikalija za domaćinstvo. Sapun, parfeme i druge kozmetičke predmete proizvode fabrike. Deterdženti su sintetička sredstva za pranje i čišćenje. Industrija lekova se zasniva uglavnom na stranim licencama u uvozu sirovina i poluproizvoda. Međutim, i pored ovolikog broja fabrika, industrija lekova ne podmiruje domaće potrebe.

## Povezano

* Hemija
* Industrija

## Literatura

* Mastilo, Natalija (2005): *Rečnik savremene srpske geografske terminologije*, Geografski fakultet, Beograd
* Fred Aftalion *A History of the International Chemical Industry.* University of Pennsylvania Press. 1991. online version
* E. N. Brandt. *Growth Company: Dow Chemical's First Century.* Michigan State University Press. xxii+ 650 pp. Appendices, Select bibliography and index. ISBN 0-87013-426-4. online review Arhivirano 2005-04-29 na Wayback Machine-u
* Alfred D. Chandler. *Shaping the Industrial Century: The Remarkable Story of the Evolution of the Modern Chemical and Pharmaceutical Industries*. Harvard University Press, 2005. 366 pp. ISBN 0-674-01720-X. chapters 3-6 deal with DuPont, Dow Chemicals, Monsanto, American Cyanamid, Union Carbide, and Allied in USA; and European chemical producers, Bayer, Farben, and ICI.
* Micheal McCoy, et al., "Facts & Figures of the Chemical Industry", *Chemical & Engineering News,* 84(28), July 10, 2006, pp. 35–72.
* Shreve, R. Norris, and Joseph A. Brink Jr. *The Chemical Process Industries* (4th ed. New York: McGraw Hill, 1977)
* Woytinsky, W. S., and E. S. Woytinsky. *World Population and Production Trends and Outlooks* (1953) pp 1176–1205; with many tables and maps on the worldwide chemical industry in 1950
* Chemical refinery resources  Arhivirano 2015-02-04 na Wayback Machine-u

## Vanjske veze

* Europäischer Dachverband der Chemischen Industrie
* Verband der Chemischen Industrie (Deutschland)
* Bundesarbeitgeberverband der chemischen Industrie (Deutschland)
* Fachverband der chemischen Industrie Österreichs
* scienceindustries Schweizer Wirtschaftsverband Chemie Pharma Biotech